**EXAMEN DE PRIMARIAT**

**Sesiunea 17 iunie 2021**

Ministerul Sănătății organizează în perioada 17 iunie – 22 iulie 2021, examen pentru obținerea gradului de medic primar pentru medicii, medicii dentinști și farmaciștii cu o vechime minimum 5 ani ca specialiști până la data de 31 decembrie 2021, efectuată cu normă întreagă, în specialitatea pentru care doresc să obțină gradul profesional.

**Înscrieri:**

Candidații vor transmite doar prin **servicii poștale sau curierat**, dosarele pentru înscrierea la acest examen de grad profesional, la Direcțiile de Sănătate Publică Județene din centrele universitare: București, Cluj – Napoca, Craiova, Constanța, Iași, Oradea, Sibiu, Timișoara, Tîrgu Mureș, Arad, Brașov și Galați, în perioada **5 – 20 mai 2021, inclusiv**.

Pentru ministerele cu rețea proprie, dosarele candidaților vor fi transmise doar prin servicii poștale sau de curierat, la direcțiile medicale ale ministerelor cu rețea sanitară proprie, tot în perioada **5 – 20 mai 2021, inclusiv.**

Dosarele cadrelor didactice, ale angajaților cu funcții în cercetarea stiințifică medicală, ale candidaților cu activitate prestată în afara României, precum și dosarele care au nevoie de alte aprobări speciale vor fi transmise doar prin servicii postale sau curierat, în perioada **5 – 20 mai 2021,** la sediul Centrului de Resurse Umane în Sănătate Publică al Ministerului Sănătății, str.Bodești nr.1, sector 2, București.

Candidații care se pot înscrie la Direcția de Sănătate Publică Județeană Constanța conform publicației, vor transmite dosarele exclusiv prin servicii poștale sau de curierat la adresa din Aleea Lăcrămioarei nr.1, Constanța.

#### **Perioada de înscriere**

**5 - 20 mai 2021, inclusiv**